Stano Lajda

Akad. mal. Stano (Stanislav) Lajda (* 17. júl 1959, Žilina) je slovenský maliar, ilustrátor a reštaurátor. V roku 2020 získal Cenu Fra Angelica, ktoré udeľuje Rada Konferencie biskupov Slovenska pre vedu, vzdelanie a kultúru popredným osobnostiam.

Životopis  
V rokoch 1966 – 78 navštevoval ĽŠU Žilina a v rokoch 1979 – 1985 študoval na VŠVU Bratislava, odbor reštaurovanie maľby.

V rokoch 1987 – 1990 bol zamestnaný v PG Žilina, od roku 1990 v slobodnom povolaní a od 1996 – člen výtvarného združenia Cont-Art (SVÚ). V súčasnosti sa venuje voľnej tvorbe, knižnej ilustrácii, karikatúre, grafike, reštaurovaniu maľby a pedagogickej činnosti.

Dielo 
 Príbeh slečny Gotiky a pána Baroka (1989)
 Prvá verzia Mony Lisy, pri ktorej Leonardo zistil, že menej je niekedy viac (1991)
 Kráľ na záchode (1995)
 Posledná návšteva u Marilyn Monroe krátko predtým, ako spáchala samovraždu (1997)
 Americká strelnica (2002) 
 Láska a nenávisť (2003)

Rekonštrukcia podoby Žofie Bosniakovejhttp://zilina.sme.sk/c/6326341/zofia-bosniakova-sa-tri-roky-po-spaleni-tela-vracia-na-hrad-strecno.html

Pozostatky Žofie Bosniakovej boli 1. apríla 2009 v Tepličke nad Váhom spálené psychicky narušeným mužom. Výtvarník Stano Lajda sa vtedy rozhodol, že chce jej podobu ľuďom vrátiť. Pri vytvorení kópie vychádzal z dvoch portrétov, ktoré sa zachovali. Spolu s tímom odborníkov dôkladne spracovali každý detail a vymodelovali podobu Žofie Bosniakovej vo veku 35 rokov.

Rekonštrukcia Poslednej večere od Leonarda Da Vinciho 
Z originálnej maľby Poslednej večere od renesančného génia Leonarda da Vinci sa zachovalo iba 40%. Stano Lajda v roku 2008 začal tvoriť vedeckú rekonštrukciu tohto obrazu v mierke 2,5 x zmenšenej. Konečná šírka obrazu je 3,5 metra, dokončil ju pri 500-stom výročí Leonardovej smrti v roku 2019.

Zoznam Ilustrácií http://www.stanolajda.eu/o-autorovi/prehlad-ilustracii.html 
 Darina Harmanová – Žili, rástli veveričky – Tranoscius Lipt. Mikuláš, 1991
 Darina Harmanová – Oblačné rozprávky – Tranoscius Lipt. Mikuláš, 1992
 Kaj Munk – Ježišove podobensvá prerozprávané deťom -Tranoscius Lipt. Mikuláš, 1993
 E.Bortonová – Pollyanna I. – IX. – Tranoscius Lipt. Mikuláš, 1993 – 1997 (obálky)
 Bublinky – Comicsový magazín I.W.L. – Fiľakovo 1991,1992
 E. Blytonová – Slávna päťka – I. – XXI. – EGMONT Bratislava
 Tranovského kalendár na r. 1996 – Tranoscius Lipt. Mikuláš, 1995
 Mgr. J. Remšiová – S pastelkou v kráľovstve matematiky – AKKA, Pov. Bystrica, 1995
 Ján Frátrik – Bon jour Paris, Good morning London Dobrý den Žilina – RKS Žilina, 1996
 Ilustrácie pre SSE, a.s.: Časopis LINKA E (detské okienko), Výročná správa 1997, Detský a nástenný kalendár – STEL Žilina 1996 – 1999
 H. de Balzac, V. Hugo – Dve legendy – Tranoscius Lipt. Mikuláš, 1997 (obálka)
 Alexander Barica – Horné Ozorovce – EDIS, Nadácia J.A. Komenského, Žilina, 1998 (obálka)
 Emilio Salari Sandokan – Pomstiteľ krásnej Suranny – Nezávislosť Bratislava, 1999 (obálka)
 Jozef Palovič – Rozprávka naboso alebo Slimák Fezoj – ARKUS, Senica, 1999
 Mária Regina Kaiserová – Posol bohov (obálka) – KC Žilina, 2001
 Jela Mlčochová – Detské doplňovačky – ARKUS Senica
 Anton Pajonk – Kysucké rozprávky 1 – CHOMA Žilina, 2004
 Helena Zjavková, Ing. Miroslav Pfliegel CSc. – Moja prvá kniha o Žiline – EDIS Žilina, 2004
 Mgr. Jana Remišová – S pastelkou v kráľovstve matematiky – PORADCA Žilina, 2005
 Anton Pajonk – Kysucké rozprávky 2 – CHOMA Žilina, 2005
 Peter Ničík – Básne z krajiny MIRANDOR – ARTIS OMNIS Žilina, 2005
 Libue Pečonková – Omaľovánky Malý rytier – PORADCE ČESKÍ TEŠÍN, 2006
 Ján Frátrik – Nepokojná piesen (obálka) – EDIS Žilina, 2006
 Mgr. V. Blaško – Pamätné chvíle života – NADÁCIA J.A.KOMENSKÉHO Žilina, 2007
 Pamätnica k 15. výročiu založenia činnosti nadácie J.A.Komenského (obálka) – CHOMA Žilina,2007
 Anna Kyselová – Tajomstvo dúhovej legendy – EDIS Žilina, 2007
 Malý receptár Chute a vône Slovenska (spoluautor ilustrácií) – SNM Martin, 2008
 Anton Pajonk – Kysucké rozprávky 3 – CHOMA Žilina, 2008
 I. Turek a kolektív autorov – Žilinská detská univerzita – EDIS Žilina, 2008
 Obálka časopisu Historická revue 9/2008,11/2008,4/2009,10/2009 – SAHI
 Anna Kyselová – Dobrodružstva kvapôčky Perličky – Školmédia Žilina 2009
 Jozef Pavlovič – Pes Celebes a mačka Kamčatka – IKAR 2014
 Anton Habovštiak – Najkrajšie oravské povesti – Matica slovenská, 2014
 Stanislav Mikolaj – Kráľ Artuš v histórii a mýtoch – Kysucké múzeum v Čadci, 2017
 Marek Sobola a kolektív – Divinka a Lalinok – Obecný úrad Divinka a Magma Čadca, 2018

Referencie

Externé odkazy 
 www.stanolajda.eu
 www.krajskakniznicazilina.sk/downloads/slmaterial.pdf

Slovenskí maliari
Slovenskí ilustrátori
Slovenskí reštaurátori
Osobnosti zo Žiliny